ΕΙΣΑΓΩΓΗ ΣΤΗΝ ΑΝΤΙΓΟΝΗ

1. Το δράμα και τα είδη του.

Ο αρχαίος ποιητικός λόγος χωρίζεται σε τρία είδη: α) το δράμα β) το έπος γ) λυρική ποίηση.

***ΤΟ ΕΠΟΣ:*** Στο έπος εξιστορούνται εκστρατείες και πόλεμοι, περιγράφονται μάχες, υμνούνται τα "***κλέα***" ανδρών ή οι περιπέτειες ηρώων. Ο ποιητής διηγείται χωρίς να εμφανίζεται ο ίδιος γι’ αυτό το έπος λέγεται αντικειμενική ποίηση. Το έπος χωρίζεται σε δύο είδη: α) ***το ηρωικό,*** το οποίο έχει υπόθεση μυθικά ή πραγματικά γεγονότα της ζωής του ανθρώπου. Κύριος εκπρόσωπος είναι ο Όμηρος με την Ιλιάδα και την Οδύσσεια. β) ***το διδακτικό,*** το οποίο περιέχει ωφέλιμες συμβουλές για την ζωή του ανθρώπου. Κύριος εκπρόσωπος είναι ο Ησίοδος με τα έργα του: Θεογονία, Έργα και Ημέραι.

***Η ΛΥΡΙΚΗ ΠΟΙΗΣΗ:*** κατά την οποία ο ποιητής εκφράζει τον εσωτερικό του κόσμο με τις ποικίλες εκδηλώσεις του, πάθη, ιδέες, σκέψεις και συναισθήματα. Η λυρική ποίηση είναι υποκειμενική. Τα είδη της λυρικής: α) *η* ***ελεγειακή,*** Σόλωνας, Τυρταίος, Καλλίνος. β) ***την ιαμβική,*** τον Αρχίλοχο τον Πάριο, τον Σιμωνίδη τον Αμοργίνο. γ) ***την μελική:*** Αλκαίος, Σαπφώ. δ) ***την χορική:*** Πίνδαρος, Στησίχορος. Η χορική ποίηση υποτάσσεται στο σύνολο και όχι στο άτομο, εξαιτίας του ότι καλλιεργείται στις Δωρικές πολιτείες.

***ΤΟ ΔΡΑΜΑ:*** Ο συνδυασμός του έπους και της λυρικής ποίησης μας δίνει το δράμα. Είναι ένα ελληνικό δημιούργημα το οποίο αποτελεί την ανώτερη μορφή της ποίησης. Τα **λυρικά στοιχεία** είναι η **πάροδος (α' άσμα)** **τα χορικά** και **οι μονωδίες**, τα **επικά στοιχεία** που είναι τα διαλογικά μέρη και οι μονόλογοι. Το δράμα είναι θεατρικό έργο που είναι προορισμένο όχι για ανάγνωση ή για απαγγελία αλλά για παράσταση. Ήταν σύνθετο καλλιτέχνημα και για την δημιουργία του συνεργάστηκαν α) ***ο λόγος*** (κύριο μέσο ποιητικής έκφρασης) β)***μουσική,*** γ)***όρχηση*** (ρυθμικές κινήσεις που έκανε ο χορός πάνω στην ορχήστρα). Η λέξη δράμα προέρχεται από τη λέξη (**δράω-~ω**), γιατί υπήρχε δράση σχετικά με ιεροπραξίες. Προήλθε από τα μυστήρια της Ελευσίνας όπου ακούγονταν τα λεγόμενα (λόγοι) και τα αδόμενα (άσματα), γίνονταν δε ιερές συμβολικές πράξεις (δρώμενα).

***ΠΡΟΕΛΕΥΣΗ ΔΡΑΜΑΤΟΣ***

Όλα όσα συνέβησαν στη φύση οι αρχαίοι τα εκλάμβαναν ως θελήματα κάποιας θεϊκής δύναμης. Σαν τέτοια θεότητα λάτρεψαν τον Διόνυσο. Η άνοιξη ταυτίστηκε με τη γέννηση του θεού και ο χειμώνας με το θάνατό του. Ο θεός αυτός μετά από πολλές περιπέτειες κατέληξε στην Αττική όπου εισήγαγε την καλλιέργεια της αμπέλου. Τα τραγούδια που έλεγαν στις γιορτές του είχαν σχέση με τα παθήματα του θεού και ονομάζονταν **διθύραμβοι** (αυτοσχέδιο τραγούδι). Από το σοβαρό διθύραμβο (λυπητερό τραγούδι για τα παθήματα του θεού) προήλθε το δράμα.

***Η ΕΞΕΛΙΞΗ ΤΟΥ ΔΙΘΥΡΑΜΒΟΥ***

1. Ο Αρίωνας από την Μήθυμνα έδωσε μορφή τέχνης στον Διθύραμβο. Ζούσε στα 600 π.Χ κοντά στον τύραννο Περίανδρο.

Εισήγαγε τις εξής *καινοτομίες*:

α) στους στίχους και στη μελωδία έδωσε πιο τεχνική μορφή.

β) ο ίδιος εξασκούσε ένα κύκλιο χορό από 50 χορευτές

γ) ήταν εισηγητής του τραγικού τρόπου (μεταμφιεσμένοι χορευτές σε τράγους)

δ) έβαλε επικεφαλής των Σατύρων τον κορυφαίο.

Την εποχή του Πεισίστρατου ιδρύθηκαν τα Μεγάλα Διονύσια και τα κατ' αγρούς Διονύσια όπου ψάλλονταν ο Διθύραμβος.

2. Ο Θέσπις από την Ικαρία έκανε την εξής καινοτομία: έβαλε έναν υποκριτή για να απαντάει στα λόγια του χορού. Στεκόταν κοντά ή πάνω στο βωμό του Θεού κι έδινε αυτές τις απαντήσεις. Αναπτύχθηκε έτσι ο διάλογος (διαλογικό στοιχείο). Έπαιρνε τα θέματα από τις περιπέτειες του Διονύσου αλλά και από άλλες ηρωικές παραδόσεις των καιρών τους. Περιέφερε τα ποιήματα του από την άμαξα γι' αυτό έμεινε ο όρος "άρμα Θέσπιδος".

***ΕΙΔΗ ΔΡΑΜΑΤΟΣ***.

1) Τραγωδία, 2)Σατυρικό δράμα, 3)Κωμωδία.

***Τραγωδία***.

Τραγωδία (τράγων ωδή) δηλ. τραγούδι μεταμφιεσμένων σε Σατύρους. Είναι το σοβαρό, σεμνό και μεγαλοπρεπές δράμα. Ο Αριστοτέλης δίνει τον ορισμό της τραγωδίας στην "Ποιητική του".

***Θέματα***: α) από τους μύθους για τον Διόνυσο.

β) από τον Αργοναυτικό κύκλο -Αργοναυτική εκστρατεία-, Θηβαϊκό κύκλο -οίκος Λαβδακιδών-, Αργολικό κύκλο -οίκος Ατρειδών-, Τρωικό κύκλο.

γ) από την σύγχρονη ιστορία (Μιλήτου άλωσις του Φρύνιχου, Πέρσες Αισχύλου).

***Κατά ποσόν (ή εξωτερικά) μέρη της Τραγωδίας*** :

***ΕΠΙΚΑ ΣΤΟΙΧΕΙΑ:***

***Πρόλογος***: Μπαίνει πριν την είσοδο του χορού στην ορχήστρα. Ήταν διάλογος ή μονόλογος για να κατατοπιστεί ο θεατής για την υπόθεση του δράματος.

***Επεισόδια*:** Διαλογικά μέρη μεταξύ των χορικών. Ο μικρότερος αριθμός επεισοδίων ήταν 3 και ο μεγαλύτερος 7.

***Έξοδος***: Το τελευταίο μέρος της τραγωδίας.

***ΛΥΡΙΚΑ ΣΤΟΙΧΕΙΑ***

***Πάροδος:*** Το τραγούδι που έλεγε ο χορός με την είσοδό του στην ορχήστρα.

***Στάσιμα:*** Ο χορός στεκόταν στην ορχήστρα και τραγουδούσε εμπνευσμένος από το προηγούμενο επεισόδιο.

***Μονωδίες ή Διωδίες:*** Τραγουδούσε ένας ή δύο αντίστοιχα υποκριτές.

***Κομμοί:*** Θρηνητικά τραγούδια που τραγουδούσαν εναλλάξ ο χορός και ένας ή δύο υποκριτές.

***Κατά ποσόν (ή εξωτερικά) μέρη τραγωδίας*** : 1)Πρόλογος. 2)Πάροδος. 3)Α΄ επεισόδιο. 4)Α΄ στάσιμο. 5)Β΄ επεισόδιο. 6)Β΄ στάσιμο. 7)Γ΄ επεισόδιο. 8)Γ΄ στάσιμο. 9)Έξοδος.

***Κατά ποιόν (ή εσωτερικά) μέρη της Τραγωδίας*** :

1) ***Μύθος***: Υπόθεση του έργου. Είναι απλός ή πεπλεγμένος γιατί περιέχει "περιπέτειες" και "αναγνωρίσεις".

2) ***Ήθος***: Χαρακτήρας, σκέψεις, πράξεις των προσώπων.

3) ***Λέξη***: Εκφραστικά μέσα καθώς και το μέτρο του Δράματος. Τα εκφραστικά μέσα είναι προσαρμοσμένα στην ηλικία, στο γένος, στη μόρφωση, στο επάγγελμα των προσώπων.

4) ***Διάνοια***: Ιδέες που αναπτύσσουν τα πρόσωπα και τα επιχειρήματά τους.

5) ***Μέλος ή μελοποιΐα***: Μουσική σύνθεση του έργου (συνοδεία οργάνου).

6) ***Όψη***: Σκηνικά έργου(προσωπεία, κοθόρνους, προστερνίδια, προγαστρίδια).

Στην τραγωδία υπάρχει ενότητα χώρου και χρόνου.

***Γλώσσα της Τραγωδίας***.

Αττική και Δωρική διάλεκτος.

Στο επικό μέρος ***Αττική διάλεκτος.***

Στο λυρικό μέρος  ***Δωρική διάλεκτος***.

***Γιορτές του Διονύσου***.

1. Τα μεγάλα ή εν άστει Διονύσια.

2. Μικρά ή κατά αγρούς Διονύσια (Δεκέμβριος-επαναλήψεις).

3. Λήναια (τέλος Ιανουαρίου-διδάσκονται δράματα).

4. Ανθεστήρια (κατά τον Φεβρουάριο-δεν διδάσκονται δράματα).

Τα μεγάλα Διονύσια διαρκούσαν εξ μέρες.

**Οργανωτές και επόπτες των δραματικών αγώνων**: 1. ***επώνυμος άρχοντας*** για τα Μεγάλα Διονύσια.

2. **Άρχων βασιλεύς** για τα Λήναια.

3. **Δήμαρχος** για τα Μικρά ή Αγροτικά Διονύσια.

Τα έξοδα της παράστασης ήταν: α) η αμοιβή που κατέβαλε το δημόσιο ταμείο και μ' αυτή πληρώνονταν οι ποιητές και οι υποκριτές. β) τα έξοδα για τον χορό τ' αναλάμβαναν οι **χορηγοί**.

Τα έργα παρουσιάζονταν πρώτα στο Ωδείο (τίτλος, υπόθεση, ποιητής, υποκριτές) και η τελετή αυτή ονομαζόταν **προάγων**.

***Αρχαίο θέατρο***.

1. **Ορχήστρα**: εκεί στεκόταν ο χορός. Υπήρχε ακόμη η θυμέλη δηλ. ο Βωμός του Διονύσου.

2. **Σκηνή**: Εκεί στέκονταν οι υποκριτές και παρουσίαζαν το έργο. Πίσω από την σκηνή άλλαζαν στολές οι υποκριτές.

3. **Κυρίως θέατρο ή κοίλο**: Είχε δύο διαζώματα με κάθετες σκάλες **κερκίδες.** Τα πρώτα καθίσματα λέγονταν ***ικρία*** και όλα τα υπόλοιπα ***εδώλια.***

Στη σκηνή βρισκόταν το ***λογείο*** (ξύλινη εξέδρα) όπου στέκονταν οι ηθοποιοί και ***έλεγαν***. Και το ***Θεολογείο*** όπου παρουσιάζονταν οι Θεοί.

***Οι πάροδοι***: **αριστερή** πάροδος έρχονταν από τους αγρούς.

**δεξιά** πάροδος από την πόλη.

***ΜΗΧΑΝΗΜΑΤΑ ΤΟΥ ΘΕΑΤΡΟΥ***.

1. **Μηχανή ή αιώρημα**: Από αυτή την μηχανή κατέβαιναν οι Θεοί.

2. **Περίακτοι**: Κύλινδροι για αλλαγή σκηνικού.

3. **Εκκύκλημα**: Τροχοφόρο όχημα πάνω στο οποίο μεταφέρονταν τα ομοιώματα των νεκρών.

4. **Βροντείο**: Μηχάνημα για την μίμηση ήχου βροντής.

5. **Ηχεία**: Ενίσχυση της ακουστικής του θεάτρου.

***ΒΑΣΙΚΕΣ ΕΝΝΟΙΕΣ ΠΟΥ ΠΡΕΠΕΙ ΝΑ ΓΝΩΡΙΖΟΥΜΕ ΓΙΑ ΤΗΝ ΜΕΛΕΤΗ ΤΗΣ ΤΡΑΓΩΔΙΑΣ***

1.**Πλοκή και δέηση**: Ο τρόπος με τον οποίο ο ποιητής πλέκει, δένει τα γεγονότα μεταξύ τους και τα φέρνει στο τέλος τους.

2. **Περιπέτεια**: Είναι «**]η ε[ις τό [εναντίον τ~ων πραττομένων μεταβολή»**, κατά τον Αριστοτέλη είναι η διαδικασία με την οποία ο ήρωας έπεφτε απότομα από τη μία κατάσταση στην άλλη, από την ευτυχία στη δυστυχία και αντίστροφα.

3. **Αναγνώριση**: Είναι ο τρόπος με τον οποίο δύο ή περισσότερα πρόσωπα του δράματος φτάνουν μέσα από τους χειρισμούς της πλοκής, ν’ αναγνωρίσουν το ένα τ’ άλλο, ενώ πριν αγνοούσαν την πραγματική τους ταυτότητα. Ο Αριστοτέλης λέει: «**καλλίστη δέ [αναγνώρισις, |οταν |αμα περιπέτειαι γίνονται... πασ~ων δέ βελτίστη [αναγνώρισις ]η [εξ α[υτ~ων τ~ων πραγμάτων..**.».

4. **Τραγική ειρωνεία**: Ο ήρωας λέει χωρίς επίγνωση λέξεις ή φράσεις που έχουν για τον ίδιο δυσοίωνη σημασία ή προδιαγράφουν την τραγική πτώση του, και που μόνο οι θεατές και ο ποιητής καταλαβαίνουν την πραγματική τους έννοια, μιας και είναι γνώστες του μύθου της τραγωδίας.

5. **Προέκθεσις**: Η έκθεση των συμβάντων πριν από το δράμα, η οποία γίνεται από κάποιο **«δρ~ων»** πρόσωπο.

6. **Δραματικό απρόοπτο**: Λέγεται η δραματική μεταστροφή. Οι θεατές περιμένουν κάποια συγκεκριμένη (θετική ή αρνητική) ανταπόκριση από κάποιο «**δρ~ων**» πρόσωπο, αλλά η συμπεριφορά αυτού είναι εντελώς αντίθετη και ξαφνιάζει (π.χ. ο Τειρεσίας ξαφνικά παρουσιάζεται αποφασισμένος στο στ. 350 να προβεί σε αποκαλύψεις, ενώ προηγουμένως διαβεβαίωνε συνεχώς ότι δεν πρόκειται να μιλήσει. Το παράδειγμα είναι από την τραγωδία «**Ο[ιδίπους Τύραννος**»).

7. **Προοικονομία**: Η προαναγγελία ορισμένων γεγονότων, που θα συμβούν αργότερα, μέσα από ορισμένες φράσεις των ηρώων του δράματος.

Για την ανάλυση επιμέρους όρων γίνεται λόγος στο σχολιασμό των στίχων, όπου αυτοί συναντούνται.

**ΤΑ ΕΣΩΤΕΡΙΚΑ Η ΚΑΤΑ ΠΟΙΟΝ ΜΕΡΗ ΤΗΣ ΤΡΑΓΩΔΙΑΣ.**

1. Ο Μύθος: Είναι το πρωταρχικό και το πιο απαραίτητο. Είναι η ιστορία που δραματοποιεί η ποιητής, η υπόθεση, **<<το σενάριο>>**. Χωρίς αυτό δεν μπορεί να υπάρξει δράμα. Ανεξάρτητα αν ο μύθος είναι *απλός* ή *περίπλοκος* πρέπει να υπάρχει, για να κινηθούν τα πρόσωπα και για να έχουν οι πράξεις τους μια συνέπεια.

2. Η Λέξη: Είναι το λεκτικό, το γραμμένο κείμενο, η στιχουργία, τα μέτρα και οι ρυθμοί. Δυστυχώς είναι το μόνο στοιχείο από το αρχαίο δράμα που υπάρχει σχεδόν αυτούσιο, μαζί με το ήθος και τη διάνοια.

3. Η Όψη: Είναι τα οπτικά στοιχεία της αναπαράστασης. Η σκηνογραφία και η ενδυματολογία όπως θα λέγαμε σήμερα. Οι δραματουργοί δίνανε μεγάλη σημασία.

4. Το Ήθος: Ήταν ο χαρακτήρας του δραματικού ήρωα, ο τρόπος με τον οποίο αντιδρούσε στις καταστάσεις.

5. Το Μέλος: Είναι οι μελωδίες, τα μουσικά στοιχεία. Τελείως χαμένη εμπειρία για μας σήμερα.

6. Η Διάνοια: Είναι ο τρόπος με τον οποίο εξέφραζε τις σκέψεις του και το περιεχόμενο των σκέψεών του, τις ιδέες και τις απόψεις του για τον κόσμο, τη ζωή και τα επιχειρήματα που χρησιμοποιούσε για να στηρίξει αυτές τις απόψεις.